Dubová (okres Pezinok)

Dubová (maď. Cserfalu, historicky Dombó, nem. Wernersdorf) je obec na Slovensku v okrese Pezinok. Polohopis Obec leží na západnom okraji Podmalokarpatskej pahorkatiny, geomorfologickej časti Trnavskej pahorkatiny. Západným okrajom vedie hranica Pezinských Karpát a ich časti Homoľské Karpaty. Obcou preteká Dubovský potok. Prístup do obce zabezpečuje cesta II/502 (Modra – Častá), spojovacia cesta vedie juhovýchodným smerom na Budmerice. Pezinok je vzdialený 11 km juhozápadne, Trnava 25 km východne, Senec 22 km južne a Bratislava 30 km juhozápadne. Pamiatky V obci je rímskokatolícky kostol Ružencovej Panny Márie z roku 1907 a kaplnka sv. Vendelína. Na svahu Malých Karpát nad dedinou je postavená jaskynka Panny Márie s lavičkami a ďakovnými tabuľami. Tomuto miestu sa hovorí Vítkov vŕšok (mapa). Osobnosti Narodil sa tu spisovateľ Vincent Šikula a na miestnom cintoríne je aj pochovaný, hoci zomrel v Modre. Dubová bola pre neho zrejme inšpiráciou pre dedinu Hruškovec, ktorú opisuje vo svojom diele Prázdniny so strýcom Rafaelom. V Hruškovci sa totiž nachádza tzv. "Riziko", kam sa chodí po vodu. Galéria Referencie Iné projekty Commons ponúka multimediálne súbory na tému Dubová (okres Pezinok) Externé odkazy Oficiálny web